**De Dere wüllt lesen**

In de Mitt vun ’n Buurnhoff leeg mal en åpen Book.

Dor keem en Katt över den Hoff. „Dor liggt en Book. Villicht kann ik dor en beten in lesen“, dacht se.

Se leep na dat Book hen, keek op de velen Bookståven un sä: „Miau, miau, dor steiht miau. Ik seh dat so.“

Dor keem en Koh ut den Stall un seeg de Katt vör dat Book sitten un dacht sik: „Wat de Katt kann, kann ik al lang.“ Se leep na dat Book blangen de Katt hen un keek op de Bookstaven. „Muh, muh, dat lees ik nu“, sä de Koh.

Un de Katt see: „Miau, miau, dor steiht miau. Ik weet dat genau.“

De Håhn kreeg dat mit un seeg de Katt un de Koh vör dat Book sitten. „De leest in dat Book“ dacht he. „Dat kann ik ok!“

He leep na dat Book blangen de Katt un de Koh hen un keek op de Bookståven. He wüss, wat de annern leest harn un sä: „Dat stimmt doch nie. Dor steiht blots kikeriki!“

„Muh, muh, dat lees ik nu“, sä denn de Koh.

Un de Katt sä: „Miau, miau, dor steiht miau. Ik weet dat genau.“

Dor keem en Deern över den Hoff lopen. „Dor liggt ja mien Book!“, reep se. De Deern nöhm ehr Book un lees: “Vundååg fangt de School an. All Kinner lehrt dat Lesen.”

Anleitung für eine Inszenierung und Download einer Audioversion unter http://www.schoolmester.de/index.php?id=201